นนทบุรี เปิดไทม์ไลน์ผู้ป่วย “โควิด” รายแรกของการระบาดรอบใหม่ ติดจากคนงานเมียนมา
นนทบุรี เปิดไทม์ไลน์ผู้ป่วย “โควิด” รายแรกของการระบาดรอบใหม่ ติดจากคนงานเมียนมา
นนทบุรี เปิดไทม์ไลน์ผู้ป่วย “โควิด” รายแรกของการระบาดรอบใหม่ ติดจากคนงานเมียนมา
22 ธ.ค. 2563

สำนักงานสาธารณสุขนนทบุรี โดยศูนย์ปฏิบัติการ COVID-19 จังหวัดนนทบุรี ระบุ พบผู้ติดเชื้อโควิด 1 ราย เป็นชายไทย อายุ 63 ปี นับเป็นผู้ป่วยรายที่ 117 (รายที่ 1 ของการระบาดรอบใหม่) จ.นนทบุรี
สำหรับไทม์ไลน์ วันที่ 3-11 ธ.ค. สัมผัสชาวเมียนมาที่เป็นคนงาน (ถูกกฎหมาย) มาต่อเติมบ้านที่ท่าทราย โดยชาวเมียนมามีอาการไอ (ใส่ mask เป็นบางครั้ง)
– วันที่ 11 ธ.ค. ตอนเย็นไปงานเลี้ยงวันเกิดเจ้าของโรงปุ๋ยศักดิ์สยาม อ.ไทรน้อย คนสัมผัสใกล้ชิด 4 คน
– วันที่ 12 ธ.ค. เวลา 10.00 น.ไปประชุมที่บริษัทเอกชนย่านรังสิต เข้าร่วม 4-5 คน (ทุกคนใส่ mask แต่ไม่ตลอด) สามารถติดตามได้ทุกคน
บ่าย ไปส่งคนงานชาวเมียนมา ที่ ต.บ้านใหม่ (ขับรถไปเอง)
เวลา 19.00 น. ไปทานอาหารร้านตือฮวน เมืองทองธานี กับภรรยา
เริ่มมีอาการปวดเมื่อยตามร่างกาย ถ่ายเหลวเล็กน้อย
– วันที่ 13 ธ.ค. ช่วงเช้าไปบ้านลูกชายที่ ต.บางศรีเมือง (ม.เวนิวโฟว์) สัมผัสเฉพาะคนในครอบครัวจำนวน 4 คน
มีอาการปวดเมื่อย ลูกชายพาไปนวดที่ร้านนวดใกล้บ้าน (ปวดท้องถ่าย คิดว่ามาจากอาหารจากการไปงานเลี้ยง)
ช่วงเย็น ไปงานเลี้ยงที่โรงแรมอโนมาที่ กทม. ผู้เข้าร่วมทั้งหมด 22 คน คนใกล้ชิด 2-3 คน เริ่มมีอาการปวดท้องเพิ่มขึ้น ถ่ายเหวลว 5-6 ครั้ง
– วันที่ 14 ธ.ค. พักอยู่บ้านทั้งวัน มีอาการถ่ายปนเลือดสด 2 ครั้ง เบื่ออาหาร ทานน้อย
– วันที่ 15 ธ.ค. พักอยู่บ้านทั้งวัน ประชุมผ่าน ZOOM
– วันที่ 16 ธ.ค. ช่วงเช้าพักอยู่บ้าน
เวลา 19.00 ไปร้านนมโจ ประชาชื่น ทานข้าว
เวลา 20.00 ไปเดอะมอลล์งามวงศ์วาน เข้า Shop Nike นั่งรถวีลแชร์ขึ้นลิฟท์ไปชั้น 3 (มีอาการอ่อนเพลีย)
– วันที่ 17 ธ.ค.ไปบ้าน ต.บ้านใหม่ อ.บางใหญ่ จนถึงเวลา 16.00 น. กลับบ้านที่ท่าทราย
– วันที่ 18-19 ธ.ค. พักอยู่บ้านทั้งวัน (ท่าทราย)
– วันที่ 20 ธ.ค. เข้าไปส่งภรรยา เลือกตั้งนายก อบจ. ที่ รร.ทานสัมฤทธิ์ (ผู้ป่วยนั่งอยู่ในรถ)
เวลา 11.00 น.ไปทานเลือดหมู ร้านนายอ้า หลังจากนั้นเดินทางไปเลือกตั้ง นายก อบจ.ที่ ต.บ้านใหม่ และเข้าไปพักที่บ้าน ต.บ้านใหม่
เวลา 15.00 น. ไปตรวจโควิด-19 ที่รพ.บางบัวทอง 1
– วันที่ 21 ธ.ค. ผลตรวจพบเชื้อ ขณะนี้รักษาตัวอยู่ในโรงพยาบาล
ในส่วนผู้สัมผัสใกล้ชิด (High Risk) จำนวน 15 คน ติดตามได้ครบทุกคน ตรวจแล็บเมื่อวันที่ 22 ธ.ค. 63 ส่วนผู้สัมผัสเสี่ยงต่ำ (Low Risk) อยู่ระหว่างการติดตาม
